stanford-oval/wikipedia huggingface dataset:
ארץ עוץ
תושבי ארץ עוץ > בני האלמוות > גזעים אחרים

שאר הגזעים בני האלמוות בסדרת ספרי עוץ ממלאים תפקיד פחות משמעותי, ומופיעים בעיקר בספרים המאוחרים ביותר בסדרה אשר מתרחשים מחוץ לגבולות ארץ עוץ.
תושבי ארץ עוץ > בני התמותה

למרות שבאום לא הרבה להשתמש במילה "בן תמותה", תומפסון השתמשה במילה זו באופן תדיר על מנת לתאר את האנשים אשר הגיעו במקור מן העולם החיצון אל ארץ עוץ.
הקוסם היה בן התמותה הראשון אשר הגיע לארץ עוץ. אחריו הגיעה דורותי ומרבית הדמויות אותן דורותי פוגשת בדרכה בארץ עוץ.
תושבי ארץ עוץ > בני התמותה > מכשפות וקוסמים

לאורך תקופת הזמן בו מתרחש הספר הקוסם מארץ עוץ, האזור הצפוני, האזור הדרומי, האזור המזרחי והאזור המערבי של ארץ עוץ נשלטים על ידי מכשפות. המכשפות של האזור הצפוני והאזור הדרומי הן מכשפות טובות, ובאום עושה הבחנה וקורא להן קוסמות (Sorceress), בניגוד למכשפות (Witch) של האזור המזרחי והאזור המערבי הן רעות. גלינדה, הקוסמת הטובה מהדרום, נחשפת מאוחר יותר כמכשפה החזקה ביותר מבין ארבע המכשפות. לאחר שביתה של דורותי נוחת על המכשפה הרעה מהמזרח, ומשחרר את המאנצ'יקים מעבדות, הקוסמת הטובה מהצפון מספרת לדורותי שהיא איננה חזקה באותה המידה כמו שהמכשפה הרעה מהמזרח הייתה, ובמידה וכן היא הייתה משחררת את גזע המנצ'קינים מעבדות בעצמה.
הצבע הלבן הוא הצבע המסורתי של המכשפות בארץ עוץ. הקוסמת הטובה מהצפון חובשת כובע בצבע לבן ולובשת שמלה לבנה. גלינדה, הקוסמת הטובה מהדרום לובשת גם כן שמלה לבנה. חלק מדמויות הסדרה מחשיבים את דורותי כמכשפה, לא רק משום שהיא הרגה את המכשפה הרעה מהמזרח, אלא בגלל שהשמלה שלה מכילה צבעי כחול ולבן.
לאחר שברקת הופכת לשליטת ארץ עוץ היא אוסרת שימוש בקסם על ידי כלל תושבי ארץ עוץ מלבד גלינדה, הקוסם, והיא עצמה.
קוסמות

בשל היותה סדרת ספרי פנטזיה, ארץ עוץ מכילה קסמים רבים. בפרט, קיימים אביזרי קסם מסוימים אשר ממלאים תפקיד חשוב בסדרה.
נעלי הכסף - הנעליים הקסומות שהיו שייכות למכשפה הרעה מהמזרח, וניתנו לדורתי במתנה אחרי שהיא הרגה אותה, הנעליים מקנות לאדם הלובש אותם יכולות קסומות ובעזרתן דורותי חזרה לבסוף לקנזס בפעם הראשונה בה ביקרה בארץ עוץ. (בסרט ההוליוודי הם הפכו לנעלי אודם).
אבקת החיים - חומר היכול להעניק חיים לכל חפץ דומם שקיים בעולם. אבקת החיים מופיעה לראשונה בספר "ארץ עוץ המופלאה" במהלכו היא משמשת את המכשפה ממבי והנסיכה עוצמה במספר מקרים. בהמשך הסדרה מסופר כי ממציא האבקה היה דוקטור פיפט. האבקה העניקה חיים לג'ק ראש דלעת, לסוס העץ, לראש מפוחלץ של מוס, לילדת הבד ולחתול הזכוכית.
חגורת הקסם - חגורה בעלת כוחות קסם בלתי מוגבלים. חגורת הקסם מופיעה לראשונה בספר "עוצמה מלכת עוץ". חגורת הקסם משמשת בדרך כלל כפותר בעיות אוניברסלי, וכן משמשת כ"דאוס אקס מכינה" - גורם שאינו נובע מהשרשרת הסיבתית העלילתית, על מנת לפתור בעיות עלילתיות בחלק מן הספרים. במקור החגורה הייתה שייכת למלך הגמדים אבל היא נגנבה ממנו על ידי דורותי גייל וניתנה לעוצמה אשר החזירה באמצעותה את דורותי לביתה.
מצנפת הזהב - כובע קסמים שכל הלובש אותו מקבל שלוש משאלות מהקופים המכונפים.
החוט המוזהב - חוט קסום שמי שנקשר בו אינו מסוגל להשתחרר ממנו ובנוסף, כוחות הקסם שלו מנוטרלים.
כדורי המשאלות - המצאה נוספת של דוקטור פיפט, כאשר מישהו בולע אחד מהם הוא מסוגל להגשים את אחת ממשאלותיו.
מרבד הקסם - שטיח מעופף שניתן במתנה לקוסמת גלינדה מהנסיכה עוצמה, בעזרת השטיח חצתה גלינדה את המדבר כדי להציל את ממלכת איב (EV).
ראו גם

הקוסם מארץ עוץ
סדרת ספרי עוץ
הערות שוליים

↑  https://gilibarhillel.wordpress.com/tag/%D7%90%D7%A8%D7%A5-%D7%90%D7%95%D7%96/
1 2  ראו הקוסם מארץ עוץ (אנימה)
| --- | --- |
בקרת זהויות :  NLI: 987007539261905171  LCCN: sh88002570 
עיר הברקת מתוך הסרט "הקוסם מארץ עוץ" משנת 1939
הארצות המקיפות את ארץ עוץ
מ.ק. 710

מ.ק. 710 הוא מכשיר קשר צבאי מוצפן שהוכנס בתחילת שנות ה-2010 לשירות בצה"ל כתחליף למכשיר הקשר הוותיק מ.ק. 624. המכשיר פותח במטרה לשפר את הכשירות המבצעית לשמור של יחידות צה"ל ולהתאים לטכנולוגיות התקשורת המודרניות.
רקע והיסטוריה

המ.ק. 77, שהיה בשימוש בצה"ל במשך כחמישים שנה, התאפיין בתקלות תכופות וביכולת טכנולוגית מוגבלת ביחס לדרישות המודרניות. במהלך השנים ניסו להחליפו במכשירים מתקדמים יותר, אך בשל בעיות תקציב הדבר לא יצא לפועל. בשנת 2012 הוחלט להכניס לשירות את המ.ק. 710 והמ.ק. 714, כמכשירי קשר חדשים המותאמים לצרכים העכשוויים של צה"ל.
רקע והיסטוריה > תכונות טכנולוגיות

מוצפן: המכשיר כולל יכולות הצפנה מתקדמות, המגינות על התקשורת מפני האזנות ואיומים סייבריים.
קל משקל: בניגוד למ.ק. 77, המכשיר קל משקל ונוח לנשיאה, מה שמאפשר שימוש נוח בכף היד.
יכולת העברת נתונים: המכשיר מסוגל להעביר נתונים רבים ובכך לשפר את התקשורת הפנימית ביחידות השונות.
אמינות גבוהה: זמן הפעולה בין תקלות מוערך בכ-3,000 שעות, בהשוואה לכ-100 שעות במכשירים הישנים.
ייצור

מכשירי המ.ק. 710 מיוצרים במפעל בערד, שהוקם במיוחד לצורך ייצורם. המפעל מספק כמאה מקומות עבודה לתושבי הפריפריה ומהווה חלק מהתעשייה הביטחונית בישראל. העסקה לרכישת המכשירים מוערכת בכמיליארד שקלים ואושרה על ידי הממשלה
השפעה על צה"ל

הכנסת המ.ק. 710 לשירות שיפרה בהרבה את הכשירות המבצעית של יחידות צה"ל, וסיפקה תקשורת אמינה ומאובטחת יותר בשדה הקרב. כמו כן, המכשירים החדשים מאפשרים ניצול יעיל יותר של התדרים ומפחיתים את הצורך בתחזוקה תכופה.
שימושים ותפעול

המ.ק. 710 נמצא בשימוש בכל זרועות צה"ל, במיוחד ביחידות השדה וביחידות הלוחמות, ומחליף בהדרגה את המ.ק. 624 בכל היחידות. השדרוג הטכנולוגי מאפשר למפעילים תקשורת איכותית יותר במצבים קרביים ובתנאי שטח קשים.
הערות שוליים

1 2 3 4 5  מתן חצרוני, ‏המחליף של המ.ק. 77: קל ומוצפן, באתר ‏מאקו‏, 10 בינואר 2012
1 2  אמיר בוחבוט‏, כיצד מתמגן צה"ל נגד התקפות סייבר באוגדת עזה?, באתר וואלה, 3 באוקטובר 2012
יחידה 5252

| --- | --- |

 "בכל מקום, מכל מקום"
 פרטים
 כינוי:  יחידת זיק ירוק, "זיק"
 מדינה:  ישראל ישראל
 שיוך:   צה"ל   חיל התותחנים
 בסיס האם:   בסיס פלמחים
 אירועים ותאריכים
 תקופת הפעילות:  2000 – הווה (כ־25 שנים)
 מלחמות:  האינתיפאדה השנייה    מלחמת לבנון השנייה  מבצע עופרת יצוקה  מבצע עמוד ענן    מבצע צוק איתן  מבצע עלות השחר  מבצע מגן וחץ  מבצע בית וגן  מלחמת חרבות ברזל
 נתוני היחידה
 ציוד עיקרי:  כטמ"ם הרמס 450 ("זיק") וכטמ"ם מסווג נוסף
 פיקוד
 יחידת אם:  חיל התותחנים חיל התותחנים
 דרגת המפקד:    סגן-אלוף
כטמ"ם "זיק" (הרמס 450) של טייסת 166
יחידה 5252 (זיק, או 52; קרי: חמש שתיים) היא יחידה מובחרת של חיל התותחנים, המפעילה כלי טיס מאויש מרחוק מסוג הרמס 450 ("זיק") וכלי נוסף מסווג.
היסטוריה > הקמת היחידה

היחידה הוקמה בשנת 2000 וממוקמת בבסיס פלמחים של חיל האוויר.
היסטוריה > פעילות מבצעית

מפקד היחידה בתקופת מבצע עופרת יצוקה, הדי זילברמן, הגדיר את היחידה כ"דוגמה ומופת לחיבור בין "ירוק" ל"כחול".
היחידה פעלה במבצע עלות השחר וכן במבצע מגן וחץ בסיכול חוליות טרור ומשגרי רקטות.
ב-21 ביוני 2023 ביצעה היחידה סיכול ממוקד ליד ג'נין באמצעות כטב"ם זיק וחיסלה 3 מחבלים שביצעו פיגוע ירי והיו בדרכם לפיגוע נוסף. זהו הסיכול האווירי הראשון ביהודה ושומרון מאז תום האינתיפאדה השנייה.
ב-3 ביולי 2023 יצא צה"ל למבצע "בית וגן" במרחב העיר ג'נין, בעקבות התעצמות הטרור בצפון השומרון. במהלך המבצע היחידה תקפה תשתיות טרור מהאוויר, ביניהם חמ"לים וכוחות קרקעיים רבים.
היחידה לקחה חלק חשוב במלחמת חרבות ברזל שפרצה ב-7 באוקטובר 2023 בעקבות מתקפת הטרור של חמאס. היחידה רשמה למעלה מ-500 סיכולים ממוקדים של מחבלים וחוליות טרור, שאומתו באמצעות אמצעי החוזי בכלים שמפעילה היחידה.
משימות

היחידה מפעילה כטמ"מים מסוג הרמס 450 ("זיק") למשימות התמרון וחיל האוויר. ליחידה יש יכולת חבירה פיזית לכוחות היבשה, והם לוקחים חלק פעיל ונרחב בתרגילים של זרוע היבשה.
היחידה מספקת לכוחות היבשה תצלומי אוויר עדכניים ביום ובלילה, ציון לייזר עבור מטרות, סימון לכוחות הקרקע, קשר עם כוחות מתמרנים וחיל האוויר ומבצעת תקיפות וסיכולים ממוקדים באמצעות הכטמ"מים התוקפים שהיא מפעילה.
הכשרה

מסלול המיון ליחידה עבר דרך מסלולי המיון ליחידות המיוחדות של חיל התותחנים וחיל האוויר, אך כיום רוב החיילים ביחידה הם נופלי קורס טיס, קורס חובלים, צוללות ויחידות מיוחדות אחרות שהגיעו להכשרה דרך שבוע ראיונות.
תקופת השירות היא שנתיים ושמונה חודשים. תחילה, חיילי היחידה עוברים טירונות ברמת רובאי 03 בשבטה. לבסוף עוברים קורס מפעיל מערכות זיק (ממ"ז), שמכשיר אותם לעבודתם בשירות הסדיר. הקורס מיועד לדמות את שלבי בסיסי וראשוני בקורס טיס.
קצינים ביחידה מגיעים לאחר בה"ד 1 לבית הספר למפעילי כטמ"ם כצוערים, בו עוברים הכשרה מקיפה בתחום הפעלת כלי הטיס. בסיום ההכשרה מוענקים כנפי מפעיל ודרגות הקצונה במסדר שנערך בבסיס פלמחים, במעמד מפקד חיל האוויר ומפקד חיל התותחנים.
סמל היחידה

סמל היחידה כולל תנשמת, עוף דורס חרישי, הצד את טרפו בשעות הלילה – גם בחשיכה מוחלטת.
רקע הסמל מורכב מהצבעים אדום ושחור, המייצגים את השייכות לחיל התותחנים.
מוטו היחידה "בכל מקום, מכל מקום".
מפקדי היחידה

| שם | תקופת כהונה | הערות |
| --- | --- | --- |
| מוני כץ | 2000–2002 |  |
| איתן ארד | 2002–2005 | לימים מפקד עוצבת הרעם |
| אלון קלוס | 2005–2007 | מפקד היחידה במלחמת לבנון השנייה, לימים קצין תותחנים ראשי |
| הדי זילברמן | 2007–2009 | מפקד היחידה במבצע עופרת יצוקה, לימים נספח צה"ל בארצות הברית |
| שי פרי | 2009–2011 | לימים מפקד עוצבת הרעם |
| חן אלמוג | 2011–2013 | לימים מפקד עוצבת קלע דוד |
| סא"ל חיים רבינוביץ | 2013–2015 |  |
| אהוד ביבי | 2015–2017 |  |
| סא"ל גיל שמואלזון | 2017–2019 |  |
| סא"ל טל ממן | 2019–2021 | צמח בחיל האוויר |
| סא"ל מ' | 2021–2023 |  |
| סא"ל א' | 2023– |  |
ראו גם

יחידת רוכב שמיים
יחידת נחשון (חיל המודיעין)
יחידת מיתר
טייסת 161
כלי טיס בלתי מאוישים בישראל
סיירת מטכ"ל
הערות שוליים

1 2  עדו בן פורת, 20 שנה להקמת "זיק", באתר ערוץ 7, 4 ביוני 2020
1 2  הכר את היחידה: תותחנים : רוכב שמיים ומורן, באתר "כושר קרבי Xpert"
1 2  שי לוי, ‏היחידה שמחזיקה במספר שיא של חיסולים מאומתים: "הכל מתועד", באתר ‏מאקו‏, 15 בנובמבר 2023
↑   ציוץ של דובר צה״ל – דניאל הגרי ברשת החברתית אקס (טוויטר), 31 במאי 2020
↑  יואב זיתון, אלישע בן קימון, עינב חלבי, סיכול מהאוויר ביו"ש, לראשונה זה כ-17 שנה: חוליית מחבלים חוסלה ליד ג'נין, באתר ynet, 22 ביוני 2023
↑  אמיר בוחבוט‏, חיל התותחנים חושף: היתרון של צה"ל במלחמה הבאה, באתר וואלה, 1 באוגוסט 2011
מפעיל כטמ"מ ביחידת זיק
מסדר הענקת כנפי מפעיל בהשתתפות חיילי היחידה
כנפי מפעיל
טירונות של יחידה 5252
פאנל מורשת לרגל 20 שנה ליחידה, שבו לקחו חלק ממפקדי העבר ביחידה, ובראשם מוני כץ, מפקד היחידה הראשון
יאקוזה

יאקוזה, בקאטאקאנה
יאקוּזָה (ביפנית: ヤクザ או やくざ), או גוֺקוּדוֺ (極道, "הדרך הקיצונית"), הוא מונח המתאר חברים בארגוני פשיעה רב-לאומיים שמקורם ביפן. המשטרה היפנית והתקשורת, בהנחיית המשטרה, קוראים ליאקוזה בּוֹריוֹקוּדָן (暴力団; "קבוצות אלימות"), והחברים מכנים עצמם נינקיו דנטאי (仁侠団体; "ארגונים אביריים"). היאקוזה ידועים בשל קודי ההתנהגות והטקסים המסורתיים שלהם. פירוש המילה יאקוזה הוא "חבר בכנופיה".
ארגון > מבנה

בתהליך התהוותה, אימצה היאקוזה מערכת היררכית בה הקוֹבּוּן (子分; ילד מאומץ) חייב אמונים לאוֹיָאבּוּן (親分; הורה מאמץ). בהמשך נוסף ערך הג'ינגי (仁義; צדק וחובה), לפיו על הנאמנות והכבוד להכתיב את אורח חייו של היאקוזה. קשרי אויאבון-קובון נוסדים בטקס בו חולקים שני הצדדים כוסית סאקה. הטקס אינו ייחודי ליאקוזה, והוא נהוג בחתונות שינטו.
במהלך המלחמה הפסיפית חלה ירידה במספר החברים בארגון מכיוון שמרבית האוכלוסייה התגייסה למאמץ המלחמתי והחברה כולה הייתה נתונה תחת שלטון קפדני. עם זאת, לאחר המלחמה שבה היאקוזה לפעילות.
מצטרפים חדשים לשורות היאקוזה מגיעים ממגוון רקעים. בקרב היאקוזה נהוג לספר סיפורים רומנטיים על חברים שהצטרפו לאחר שננטשו או גורשו על ידי הוריהם. רבים מהיאקוזה מתחילים את דרכם בבית ספר תיכון כעבריינים או כחברים בכנופיות בוסוזוקו. רבים מחברי היאקוזה הם בעלי שורשים קוריאניים או באים ממשפחות בורקומין בעלת מעמד סוציו-אקונומי נמוך.
בראש כל קבוצת יאקוזה עומד האויאבון, או קומיצ'ו (組長; ראש משפחה) שנותן פקודות לכפופים לו, הקובון. החברים קוטעים את כל קשריהם לחיים שקדמו להצטרפות, ונאמנותם עוברת לאויאבון שלהם. הם מתייחסים זה לזה כמשפחה - אבות, בנים, אחים גדולים ואחים קטנים. הרוב המוחלט של חברי היאקוזה הם גברים, ומספר הנשים המצומצם המשתייך לארגון נקראות נֶה-סאן (姐さん; אחות גדולה).
המבנה הארגוני של היאקוזה מורכב ביותר. לכל סינדיקט יש בוס, קומיצ'ו, וישירות מתחתיו נמצאים הסאיקו קומון (最高顧問; יועץ בכיר) והסוֹ-הוֹנבוּצ'וֹ (ראש המטה). תחתם נמצאים הוָוקַגָאשירה והפוקו-הונבוצ'ו, המנהלים מספר קבוצות באזור מסוים. לכל קבוצת יאקוזה מקומית באזור מסוים יש בוס מקומי, שנקרא שָטֶאיגָאשירה, ותחתיו משרתים סגנים, יועצים אנשי כספים וחיילים פשוטים.
דרגתו של חבר ביאקוזה נקבעת לפי היררכיית סאקזוקי, או עם מי הוא חלק כוסית סאקה. אדם שחלק כוסית עם האויאבון הופך לחבר המשפחה הקרובה שלו, או קובון, ומקבל דרגה לפי הוותק שלו (אח בכור או אח צעיר). כל קובון בותו רשאי לחלוק כוסית עם הכפופים לו, ובכך ליצור סניף של הקבוצה הגדולה. סינדקט ימאגוצ'י-גומי, למשל, חולש על כ-2,500 בתי עסק ועל כ-500 תתי-ארגונים, המגיעים לרמה החמישית מתחת לארגון הגג.
ארגון > טקסים

אחד המנהגים הידועים ביותר של היאקוזה הוא היוביצומה (指詰め), או קטיעת הזרת כאות חרטה או התנצלות. לאחר שביצע עבירה, על האדם לקטוע את קצה הזרת השמאלית שלו, ולהגיש את החלק לבוס שלו. לעיתים יעשה זאת בוס אזורי אל מול האויאבון על מנת להציל את אחד מאנשיו מעונש כבד יותר.
מקור המנהג הוא בדרך בה אוחזים בחרב. שלוש האצבעות התחתונות אוחזות בניצב החרב בחוזקה, בעוד האצבע המורה והאגודל רפויות יותר. הסרת האצבעות התחתונות, הזרת תחילה ומעלה, מחלישה בהדרגתיות את אחיזתו של האדם בחרב. הרעיון מאחורי זה הוא שאדם כזה נאלץ להסתמך יותר ויותר על חברי קבוצתו להגנה, ובכך מסכל פעולה עצמאית. בשנים האחרונות החלו חברי יאקוזה להרכיב אצבעות תותבות על מנת להסתיר את הגדם.
ליאקוזה רבים יש כתובת קעקע, ונפוצות גם כתובות המכסות את כל הגוף. קעקועים המכסים את כל הגוף, הנקראים אירזומי, נעשים בשיטה המסורתית בה מכניסים את הדיו אל מתחת לעור תוך שימוש בכלים פשוטים ומחטים העשויות חזרן או פלדה. תהליך זה הוא איטי וכואב יותר מתהליך הקעקוע המקובל במערב, וגודל כתובת הקעקע מעידה על מחויבותו של האדם.
פעילות

המאפיין העיקרי של פעילות היאקוזה הוא חצי-חשאיות. הכוונה היא שרצח או גנבה, למשל, הם עיסוקים שנעשים לרוב בחשאיות, ולכן לא עוסקים בהם חברי היאקוזה מצד שני, יאקוזה אינם מנהלים בעצמם את עסקיהם, שכן זהו עיסוק שאינו חשאי כלל, ולרוב מנהלים אותם אנשים שאינם שייכים לארגון, אך משלמים לו דמי חסות. למעשה, היאקוזה פועלת למיגור הפשעים הקטנים באזוריהם, וכנופיות הרחוב מעדיפות להימנע מאזורים אלה.
פעילותה של היאקוזה מקיפה תחומים שונים, והיא כוללת הימורים, סחר בבני אדם, זנות, סחר בסמים, סחיטה, הונאה וגביית דמי חסות, אם כי קיים שוני בעיסוקים המותרים בין סינדקט אחד למשנהו. לרוב פועלים היאקוזה ברבעי קניות ובידור וברבעי החלונות האדומים.
העיסוק בסחיטה הוא מרכזי בעולם היאקוזה, והם מפעילים שיטה ייחודית הנקראת סוֹקָאִייָה (総会屋; אנשי ישיבות). אנשי הסוקאייה הם סחטנים מקצועיים, ותפקידם הוא לגלות מידע וסודות מביכים אודות חברי ההנהלה הבכירה של תאגיד מסוים. לאחר מכן הם משתמשים במידע על מנת לדרוש כסף בתמורה לכך שלא יפרסמו אותו בישיבת מחזיקי המניות או בתקשורת. בנוסף, לעיתים משיגים היאקוזה דריסת רגל בישיבות מחזיקי המניות של חברה מסוימת על ידי רכישת מספר קטן של מניות, ואז מאיימים על שאר מחזיקי המניות וכך למעשה משתלטים על החברה.
עם זאת, היאקוזה משקיעה גם באופן לגיטימי, ובבעלות הסינדקטים השונים חברות השקעות, חברות בנייה ועוד. ליאקוזה אף נוכחות בעולם הפיננסים של יפן, ויש להם קשרים לחברות פיננסיות רבות. התופעה הייתה נפוצה במיוחד בבורסה לניירות ערך של אוסקה, ובמרץ 2008 החליטה הרשות לניירות ערך לחקור את כל החברות בבורסה ולסלק את כל בעלות הקשרים ליאקוזה.
פעילות > סיוע

בין היאקוזה ומשטרת יפן קיים הסכם לא-כתוב לפיו מותר לראשונים לסייע בעת משבר, אך מבלי לפרסם עצמם. למשל, לאחר רעידת האדמה בקובה ב-1995, החלו חברי סינדקט יאמגוצ'י-גומי, שבסיסו בקובה, לסייע לתושבים מיד לאחר הרעידה, תוך שהם מספקים להם מזון ומחסה. פעילות זו של היאקוזה זכתה לסיקור נרחב בכלי התקשורת, במיוחד על רקע התגובה האיטית של רשויות יפן לאירוע.
לאחר רעידת האדמה בסנדאי הפעילו קבוצות היאקוזה את מערך הסיוע שלהם פעם נוספת. הקבוצות שלחו משאיות עמוסות במזון, שתייה, שמיכות ושאר פריטים חיוניים מאזורי טוקיו וקובה לאזורי האסון. הסיבה לסיוע שמגישים היאקוזה בעתות משבר לחברה המנדה אותם היא ערך הנינקיו (侠映) בו מחזיק הארגון, המקדש נדיבות, צדק ועזרה לחלשים.
ארגונים

נכון לשנת 2019 ישנם כ-30,000 אנשים החברים בארגוני פשע שונים המרכיבים את היאקוזה. להלן שלושת הארגונים הגדולים ביותר, המאגדים תחתם את כל קבוצות היאקוזה ביפן:
| שם | תיאור | מון |
| --- | --- | --- |
| יאמגוצ'י-גומי  (六代目山口組) | נוסד בקובה ב-1915 והוא הגדול בארגוני היאקוזה של יפן, עם 8,900 חברים. הצלחת הארגון הביאה לכך ששמו הפך לשם נרדף לפשע המאורגן היפני מחוץ ליפן. האויאבון הנוכחי של הארגון הוא שינובו צוקאסה. |  |
| סומיושי-קאי 住吉会 | הארגון השני בגודלו במדינה, ובו חברים כ-2,800 אנשים. נוסד בשיזואוקה ב-1949, ארגון זה הוא למעשה התאגדות של מספר קבוצות יאקוזה קטנות יותר, וההנהגה מורכבת ממספר אנשים. עם זאת, המנהיג העליון הוא שיגאו נישיגוצ'י. |  |
| אינגאווה-קאי 稲川会 | נוסד ב-1958. זהו הארגון השלישי בגודלו במדינה, וחברים בו כ-2,100 אנשים. בסיסו שוכן בטוקיו-יוקוהמה, ומנהיגו הוא יושיו צונודה. |  |
ראו גם

סרטי יאקוזה
מאפיה
לקריאה נוספת

יעקב רז, אחי, היאקוזה: מסע אישי אל תוך המאפיה היפנית, מודן, 2004.
Kaplan, David E. and Alec Dubro. Yakuza: Japan's Criminal Underworld. University of California Press, 2003. ISBN 9780520215627.
Szymkowiak, Kenneth. Sokaiya: Extortion, Protection, and the Japanese Corporation. M.E. Sharpe, 2002. ISBN 9780765607805.
הערות שוליים

↑  Kaplan and Dubro, עמ' 12-10.
1 2  ברונו, Oyabun-Kobun, Father-Child.
↑  אלימות בתוך עולם הפשע עצמו מותרת.
↑  Kaplan and Dubro, עמ' 161.
↑  Szymkowiak, עמ' viii.
↑  אדלשטיין (2008).
↑  סטרנגולד.
↑  אדלשטיין (2011), עמ' 2.
| --- | --- |
בקרת זהויות :  NLI: 987007539066505171  BnF: cb12156162x (data)  LCCN: sh86000518  NKC: ph297087 
לעיתים קרובות משתתפים היאקוזה בפסטיבלים דתיים בהם הם נושאים את המקדשים הניידים וחושפים את הקעקועים שלהם
סמטאות רובע שינג'וקו בטוקיו הן אחד ממרכזי הפעילות של היאקוזה
חמש התכונות הגדולות

חמש התכונות הגדולות. מודל האישיות הפופולרי ביותר בפסיכולוגיה.
בפסיכולוגיה, חמש התכונות הגדולות או מודל חמשת הגורמים ('Big Five Personality Traits') הן חמש תכונות בעלות השפעה ניכרת על אישיות האדם ועל האופן שבו הוא מתנהג. מודל חמש התכונות פותח על ידי הפסיכולוגים פול קוסטה (אנ') ורוברט מקריי (אנ') בשנות השמונים והתשעים. על פי מודל זה, ניתן לייחס שלל התנהגויות ומאפייני אישיות לחמישה ממדי אופי: מוחצנות, נעימות, פתיחות לחוויות, מצפוניות ויציבות רגשית. ניתן לאפיין את האדם על ידי מציאת מיקומו בכל אחד מממדים אלו.
מודל חמש התכונות הוא המקובל ביותר כיום בפסיכולוגיית התכונות. תחילתה של זו בקרל יונג, שהדגיש את ממד המופנמות - מוחצנות ובמחקריהם של גורדון אולפורט, הנס אייזנק וריימונד קאטל (אנ'), שהוסיפו גורמים נוספים, מקצתם נכללו גם במודל חמש התכונות.
טכניקת ניתוח גורמים, בחינת גורמי-על שעל פיהם ניתן להסביר מגוון רחב של תשובות במבחני אישיות, היא שעומדת בבסיס המודל. תאוריה זו מבוססת על קשר בין מילים, אך לא על ניסויים נוירופסיכולוגיים.
חמש התכונות > מוחצנות-מופנמות (Extraversion and introversion)

מוחצנות-מופנמות הוא ציר תכונות המייצג את נטייתו של האדם להפנות אנרגיות כלפי חוץ. עד כמה הוא נוטה להיות מעורב בחברה, פעלתן, אסרטיבי והרפתקני. האדם המופנם, בעל הדירוג הנמוך בסקלת המוחצנות, הוא ביישן, שקט וזהיר.
חמש התכונות > נעימוּת (Agreeableness)

תכונת אישיות המתבטאת בהתנהגות האינדיבידואל אשר נצפית כאדיבות, סימפתיה, שיתוף פעולה, חמימות והתחשבות. בענף המודרני, פסיכולוגיה אישיותית, נעימות משקפת הבדלים בשיתוף פעולה והרמוניה חברתית של אינדיבידואלים.
לרוב נשים מדורגות גבוה יותר במדד הנעימות ונוטות יותר לשתף פעולה.
חמש התכונות > מצפוניות (Conscientiousness)

מצפוניות (מתורגם גם כמוכוונות או אמינות) אל מול רשלנות מייצגת את נכונות הפרט לעבודה קשה, אחריות, מעשיות ויכולת להתמקד במטרה. מיקום נמוך פירושו עצלנות, חוסר אחריות, הנאה מההווה ורישול.
חמש התכונות > יציבות רגשית-נוירוטיציזם (Neuroticism)

יציבות רגשית אל מול נוירוטיות מייצגת את יכולתו של האדם להיות רגוע, בעל ביטחון עצמי וקר רוח. האדם אשר בעל ציון גבוה על ציר תכונות זה יהיה נתון לרגש נחיתות ולהיסטריה וככל הנראה גם אפוף בחרדות.
סמל קולנועי לנוירוטיות נמצא בדמותו של וודי אלן.
הנוירוטיות קשורה במוח לרגש שלילי ולחרדה, ויש המוצאים בה שני רכיבים נפרדים: חרדה ורוגז.
חמש התכונות > פתיחות מחשבתית / פתיחות לחוויות (Openness to experience)

פתיחות מחשבתית או פתיחות לחוויות ולהתנסויות  מייצגת אדם בעל מוכנות גבוהה לחוויות חדשות ולהתנסויות מגוונות, כמו כן יש לו יכולת רפלקטיבית (לחשוב על רגשותיו ומחשבותיו), דמיון מפותח, רגישות אסתטית וקירבה להיבט הרגשי והחוויתי של החיים, והעדפה כללית למורכבות ומערכת ערכית מורכבת, והקדשת זמן ללימוד ולחשיבה מופשטת, לעומתו אנשים שמקבלים ציונים נמוכים בפתיחות נוטים לרתיעה משינויים ומאופיינים והם אנשים שגרתיים ומעשיים קונפורמיים שמרנים ומתעניינים בתחום צר של נושאים, ובחוסר מוטיבציה ללמידה.
נמצא שיש מתאם בין פתיחות מחשבתית לבין אינטליגנציה גבישית, כלומר ההיבט של האינטליגנציה המושפע מהסביבה באופן חזק יותר מאשר אינטליגנציה נוזלית, דהיינו המרכיב המולד של האינטליגנציה.
שאלון NEO-Personality Inventory

שאלון Neo-Personality Inventory פותח בידי פול קוסטה והנס מְקרֵיי. השאלון בוחן ששה פנים של כל אחת מחמש התכונות. לדוגמה: עבור נעימות נבחנים - יושר, אמון, אלטרואיזם (כלומר: זולתנות מסירות והקרבה עצמית), צניעות, רכות ונכונות לציית. לכל פן מוקדשות שמונה שאלות. בסך הכול מכיל השאלון 240 שאלות. על פי התשובות נקבע מיקומו של הנבדק בממדי חמש התכונות. במחקר לגבי שאלון זה לאורך זמן, נמצא שיש דמיון רב בין האופן שבו מתואר אדם על ידי עצמו לבין האופן שבו הוא מתואר על ידי חבר, או במידה רבה עוד יותר, על ידי בן זוג.
האישיות וחמש התכונות

נראה שחמש התכונות הן אוניברסליות במידה רבה. אף שלא בוצעו מחקרים רבים על תרבויות לא אירופאיות, אלו שבוצעו איששו את המודל. היו שהציעו להוסיף לגבי בני תרבויות מסוימות ממד אישיות נוסף שיצביע על מחויבותם למסורת התרבותית.
ההנחה היא שהרקע לחמש התכונות הוא ביולוגי במידה רבה. אמנם תנודה בציוני התכונות היא אפשרית, ורק מעטים יסברו שתכונות אלו יציבות במידה שבה אינטליגנציה יציבה, אך המידה המדויקת שבה רווח שינוי בתכונות שנויה במחלוקת. מקרי וקוסטה הטעימו את אופיין הביולוגי של התכונות. הסביבה, לדעתם, באה לידי ביטוי במרכיבי אישיות אחרים: תפיסה עצמית, מטרות ועמדות. עם זאת, ניתן לספק גם הסבר סביבתי לכך שתכונות הן עקביות למדי: אדם נוטה למצוא עצמו בסביבות המתקפות את נטייתו הראשונית, ודבר זה תורם ליציבות התכונות. לדוגמה, אדם מוחצן ירבה ללכת למסיבות ולאירועים חברתיים המוניים, ילמד להפיק מהם הנאה רבה ומוחצנותו תתקבע.
נמצאו ראיות לכך שילדים בכורים הם בעלי מוכוונות גבוהה יותר ומוחצנות רבה יותר, ומנגד - אוחזים במיקום נמוך יותר בדירוג נועם ההליכות והפתיחות המחשבתית.
אצל ילדים ניתן להבחין בשבע תכונות מרכזיות. הפעלתנות והחברותיות נבדלות אצלם. רק מאוחר יותר, כאשר תתמעט חשיבותה של פעלתנות שאינה בהקשר חברתי, הן יתמזגו לכדי ממד
המוחצנות. גם רגזנות ופחדנות אינן זהות אצלם ורק אצל מבוגר הן הופכות לממד אחד של נוירוטיות.
עם תום תקופת ההתבגרות הולך ועולה הדירוג בנועם ההליכות, במוכוונות וביציבות הרגשית ואילו מידת המוחצנות יורדת.
חיסרון שמביאה עמה עליית הגיל הוא ירידה בפתיחות המחשבתית.
קיימים "שילובים מסוכנים": לפושעים אופיינית מוכוונות נמוכה שבאה עם מיקום נמוך בסקלת נועם ההליכות. מנגד, מוכוונות גבוהה שלצידה יציבות רגשית נמוכה עלולה להתבטא באובססיביות.
יש עבודות הדורשות תכונות אופי מסוימות. מבדרן יש לצפות בדרך כלל לאופי מוחצן, ומוחצנות חשובה בדרך כלל גם לאנשי ציבור, אם כי היו פוליטיקאים מצליחים שנודעו במופנמותם. עבודותיהם של סופרים, אמנים וחוקרים דורשות פתיחות מחשבתית גבוהה.
ביקורת

על מודל חמש התכונות נמתחה ביקורת מכיוונים שונים. יש שטוענים שאין די בחמש התכונות ואחרים סוברים שניתן להסתפק בפחות. 
 המודל אינו מספק פתרון טיפולי ואין הוא מסביר כיצד תכונות אופי יכולות להשתנות. עם זאת, ניתן להפיק ממנו תועלת לצרכים שונים, בין השאר: אבחון תעסוקתי ושידוכים.
קשה לראות את המודל כתאוריית אישיות מגובשת. יש בו תיאור, אך אין בו הסבר. אין זה ברור, למשל, מדוע רמת הפעלתנות ורמת החברותיות מתחברות יחדיו לגורם אחד - מוחצנות.
המודל מתעלם מהתייחסות למצבים, אין הוא מסביר מדוע בסיטואציה אחת יכול אדם להתנהג באופן השונה מאוד מהתנהגותו במצב אחר. בעיה מתודולוגית קשה עם המודל היא הסתמכותו הרבה על דיווח עצמי בשאלונים, דיווח שעלול להיות מוטה.
ראו גם

פסיכולוגיה של האישיות
מזג
לקריאה נוספת

א' כספי וס' רוקס (2016), אישיות תיאוריה ומחקר (כרך ג'): הבדלים בין אישיים - גישת התכונות, תאוריות כלליות ותאוריות ספציפיות, הוצאת האוניברסיטה הפתוחה: רעננה.
הערות שוליים

↑  What facets of openness and conscientiousness predict fluid intelligence score?
| --- | --- |
בקרת זהויות :  NLI: 987007585952905171  GND: 7684009-8  LCCN: sh2010010174
טרפידים

| טרפיָדִים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
תת־מערכה:: סרטנאים
על־מחלקה:: Multicrustacea
מחלקה:: סרטנים עילאיים
סדרה:: טרפידים
שם מדעי
 Stomatopoda ‏לטריי, 1817
שמות נוספים
 טרף־יד, סטומאטופודה, Mantis shrimp

Gonodactylus chiragra
טרפיד טווסי מציץ ממאורתו
טרפיד משונן
טרפיָדִים (שם מדעי: Stomatopoda, סטומאטופודה; מכונה: Mantis shrimp) היא סדרה במחלקת הסרטנים העילאיים. השם העברי נגזר מהמילים "טרף" ו"יד" המתייחסים לשימוש שעושים הסטומאטופודים בידיהם כדי לתקוף ולטרוף יצורים אחרים.
משפחות

בסדרה זו מצויות המשפחות הבאות:
Bathysquillidae
Indosquillidae
Alainosquillidae
Hemisquillidae
Gonodactylidae
Odontodactylidae – בה גמלן שלמה ("טרפיד טווסי")
Protosquillidae
Pseudosquillidae
Takuidae
Erythrosquillidae
Coronididae
Lysiosquillidae – בה טרפיד משונן
Nannosquillidae
Tetrasquillidae
Squillidae
Eurysquillidae
Parasquillidae